**Ministru kabineta noteikumu projekta „Kārtība, kādā Latvijas Neredzīgo biedrība un Latvijas Nedzirdīgo savienība sniedz sociālās rehabilitācijas pakalpojumus un nodrošina tehniskos palīglīdzekļus – tiflotehniku un surdotehniku” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekts “Kārtība, kādā Latvijas Neredzīgo biedrība un Latvijas Nedzirdīgo savienība sniedz sociālās rehabilitācijas pakalpojumus un nodrošina tehniskos palīglīdzekļus – tiflotehniku un surdotehniku” (turpmāk – projekts) izstrādāts, lai precizētu sociālo pakalpojumu saturu un uzlabotu pakalpojumu pieejamību personām ar redzes un dzirdes traucējumiem, kā arī veiktu tehnisko palīglīdzekļu (turpmāk - TPL) klāsta modernizāciju atbilstoši tendencēm pasaules mērogā.Paredzēts, ka projekts stāsies spēkā ar 2021.gada 1.maijā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts, pamatojoties uz Sociālo pakalpojumu attīstības pamatnostādņu 2014.-2020. gadam (apstiprinātas ar Ministru kabineta 2013. gada 4. decembra rīkojumu Nr. 589) rīcības plāna 22.1. un 22.3.apakšpunktu, kas paredz, ka tiek apzinātas nepieciešamās izmaiņas normatīvajā regulējumā, lai uzlabotu sociālo pakalpojumu pieejamību personām ar redzes un dzirdes traucējumiem un to saturu, kā arī atbilstoši Valsts pārvaldes iekārtas likuma 10.panta desmitajai daļai, kas nosaka, ka valsts pārvaldi organizē pēc iespējas efektīvi. Valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi, normatīvā regulējuma apjomu un detalizāciju.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | TPL pakalpojuma, surdotulka pakalpojuma un sociālās rehabilitācijas pakalpojuma nodrošināšanas nosacījumus personām ar redzes un dzirdes traucējumiem nosaka Ministru kabineta 2009.gada 15.decembra noteikumi Nr.1472 „Kārtība, kādā Latvijas Neredzīgo biedrība un Latvijas Nedzirdīgo savienība sniedz sociālās rehabilitācijas pakalpojumus un nodrošina tehniskos palīglīdzekļus – tiflotehniku un surdotehniku”” (turpmāk – MK noteikumi Nr.1472), kuri: 1) nosaka kārtību, kādā biedrība „Latvijas Neredzīgo biedrība” (turpmāk – biedrība) un „Latvijas Nedzirdīgo savienība” (turpmāk – savienība) atbilstoši Sociālo pakalpojumu un sociālās palīdzības likumā (turpmāk - SPSPL) noteiktajam deleģējumam sniedz personām ar redzes vai dzirdes invaliditāti sociālās rehabilitācijas pakalpojumus (turpmāk – rehabilitācijas pakalpojumi);2) nosaka kārtību, kādā biedrība un savienība nodrošina personas ar funkcionāliem redzes vai dzirdes traucējumiem vai anatomiskiem defektiem ar TPL – tiflotehniku vai surdotehniku, 3) nosaka no valsts budžeta finansējamo TPL – tiflotehnikas un surdotehnikas – sarakstu (projekta pielikums), 4) atbilstoši Invaliditātes likumā noteiktajam deleģējumam nosaka kārtību, kādā savienība personām ar dzirdes invaliditāti sniedz no valsts budžeta apmaksātu surdotulka pakalpojumu izglītības programmas apguvei un saskarsmes nodrošināšanai ar citām fiziskām un juridiskām personām. Projekts neparedz ieviest jaunus pakalpojumus. Visi projektā minētie pakalpojumi tiek sniegti klātienē rindas kārtībā atbilstoši valsts budžeta iespējām (rindas organizēšanas pamatprincipi noteikti projektā), kā arī rehabilitācijas pakalpojums un surdotulka pakalpojums var tikt sniegts attālināti, pieteikšanās pakalpojumiem ir iespējama gan klātienē, gan neklātienē - elektroniski (ja e-veselības informācijas sistēmā ir pieejami speciālistu atzinumi pakalpojumu saņemšanai), nosūtot dokumentus pa pastu, klātienē iesniedzot dokumentus biedrībā vai savienībā. Pēc projekta stāšanās spēkā valsts pārvaldes pakalpojums tiks aprakstīts portālā Latvija.lv. Projekts paredz izmaiņas attiecībā uz visām iepriekš minētajām jomām, tāpēc grozījumu apjoms MK noteikumos Nr.1472 pārsniegtu pusi no noteikumu apjoma. Attiecīgi projekts izsaka MK noteikumus Nr.1472 jaunā redakcijā. Visā projektā unificēta iepriekš atšķirīgā atsevišķu pakalpojumu saņemšanai nepieciešamo dokumentu aprites kārtība. Lai saņemtu projektā minētos pakalpojumus, atbilstoši administratīvā procesa likumam (turpmāk - APL) vai viņas likumiskais pārstāvis iesniedz klātienē, nosūta elektroniski, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu, vai pa pastu biedrībai vai savienībai rakstisku (brīvā formā) iesniegumu. Biedrība un savienība pārbauda saņemto informāciju un saskaņā ar APL mēneša laikā izdod administratīvos aktus. Persona, kura iesniedz pieprasījumu pēc TPL, rehabilitācijas vai surdotulka pakalpojuma, norāda ziņas par sevi (personas kods, dzīvesvieta utml.) un citu projektā paredzēto informāciju un nepieciešamos dokumentus, lai biedrība un savienība varētu pārliecināties par personas tiesībām saņemt pakalpojumus. Personai ir pienākums sniegt pilnīgas pakalpojuma saņemšanai nepieciešamās ziņas un pēc sociālo pakalpojumu sniedzēja pieprasījuma (likums "Par sociālo drošību" 26. pants). Līdz ar to projektā paredzēts, ka saņemot TPL persona papildus iesniedz specifisku informāciju par funkcionēšanas traucējumu smaguma pakāpi, lai biedrībai un savienībai būtu iespējams precīzi identificēt personai atbilstošākā TPL parametrus. Pieprasot TPL steidzamā kārtā (personai ir pirmreizēji funkcionēšanas traucējumi, TPL nepieciešams izglītības vai darba procesā) projekts paredz, ka persona iesniedz atbilstošus dokumentus (ārstniecības personas atzinumu, izrakstu no ārstniecības iestādes), lai pasteidzinātu TPL saņemšanas procesu, jo TPL tiek piešķirti rindas kārtībā saskaņā ar valsts budžeta iespējām. Ņemot vērā to ka minētie dokumenti satur sensitīvu informāciju, prasība pašai personai iesniegt minētos dokumentus paātrina informācijas apmaiņu starp iestādēm”, kas atsevišķos gadījumos biedrībai un savienībai nav pieejama. Līdzīga kārtība paredzēta personai pieprasot surdotulka pakalpojumu un iesniedzot informāciju par izglītības iestādi gan pieprasot pakalpojumu, gan mainoties pakalpojuma saņemšanas apstākļiem (mainot skolu, beidzot apmācības u.c.). Iespēja saņemt informāciju no izglītības iestādes (neiesaistot personu) tika izvērtēta, tomēr ņemot vērā pieprasījumu skaitu pret izglītības iestāžu skaitu, kas varētu būt iesaistītas šīs informācijas nodošanā, tika nolemts pašreiz koncentrēties uz TPL saņemšanas procesa pilnveidi kopumā un rast efektīvāko veidu, lai nodrošinātu TPL steidzamības gadījumos. Informācijas saņemšana no izglītības iestādēm par Noteikumu 21.3. norādīto tiks risināta atsevišķi, meklējot efektīvāko informācijas apmaiņas veidu, lai pārskatāmā periodā persona varētu neiesniegt Noteikumu 21.3. norādīto informāciju. Atsevišķos gadījumos (uz laiku pārtraucot terminētu rehabilitācijas pakalpojuma saņemšanu vai savlaicīgi nesazinoties ar pakalpojumu sniedzēju TPL izsniegšanā) projektā tiek paredzēts, ka persona iesniedz izrakstu no ārstniecības personas vai ārstniecības iestādēm, lai pamatotu, kāpēc persona nesaņem pakalpojumu tai administratīvajā aktā vai līgumā noteiktajā laikā.Projektā iekļautas informācijas aprites iespējas starp iestādēm, izmantojot Pilsonības un migrācijas lietu pārvaldes personas (turpmāk - PMLP) pārstāvības tiesības apliecinošus datus un Veselības un darbspēju ekspertīzes ārstu valsts komisijas datu bāzes “Invaliditātes informatīvā sistēma” (turpmāk - VDEĀVK informācijas sistēma) informāciju par personas ar invaliditāti statusu un funkcionēšanas traucējumiem, ja tas noteikts kā kritērijs pakalpojuma saņemšanai. Biedrība un savienība izveido un uztur datu bāzes, kurās uzkrāj SPSPL, Ministru kabineta 2016.gada 26.jūlija noteikumos Nr.490 “Labklājības informācijas sistēmas (turpmāk - LabIS) noteikumiem” (turpmāk – MK noteikumi Nr.490) un Ministru kabineta 2019.gada 20.augusta noteikumos Nr.381 “Invaliditātes informatīvās sistēmas noteikumos” (13.9., 13.10.apakšpunkts) noteikto ar valsts pienākumu izpildi saistīto informāciju par sniegtajiem pakalpojumiem. Daļa datu saskaņā ar MK noteikumos Nr.490 noteikto tiek nodoti LabIS. Biedrība un savienība tiešsaistes režīmā no VDEĀVK informācijas sistēmas saņem normatīvajos aktos par Invaliditātes informatīvās sistēmas noteikumiem noteikto informāciju saskaņā ar SPSPL 25. panta ceturtās daļas 4. punktā noteikto, ka pakalpojuma sniegšanas nodrošinātājs organizē TPL apriti – datubāzu veidošanu un uzturēšanu attiecībā uz TPL, rindām pakalpojumu saņemšanai, pakalpojumu saņēmušajām personām un citiem ar pakalpojumu nodrošināšanu saistītiem jautājumiem, kā arī MK noteikumos Nr. 490, Likuma "Par sociālo drošību" 14.1panta otrā daļā noteikto, kas paredz biedrības un savienības tiesības apstrādāt LabIS iekļauto informāciju saistībā ar sociālajiem pakalpojumiem (tai skaitā personas datus) to darbību reglamentējošos normatīvajos aktos noteikto funkciju vai deleģēto uzdevumu izpildei. Sīkāk datu apmaiņas process regulēts savstarpējos līgumos starp VDEĀVK un biedrību un savienību. Savukārt par datiem, kas ir VDEĀVK rīcībā, persona var pārliecināties izmantojot e-pakalpojumu “Mani dati VDEĀVK” valsts pārvaldes pakalpojumu portālā Latvija.lv. Vienlaikus projekta izstrādes laikā tika vērtēta iespēja paplašināt datu apmaiņuas iespējas no VDEĀVK informācijas sistēmas un saņemt informāciju par īpašās kopšanas pabalsta saņēmējiem. Tā kā šīs informācijas saņemšanai ir vajadzīgi ne tikai pielāgojumi iesaistīto pušu informācijas sistēmās, bet nepieciešams precizēt normatīvo regulējumu, kas noteiktu šādu datu apmaiņu, ir paredzēts šo jautājumu risināt pie VDEĀVK informācijas sistēmas turpmākas pilnveides. Jāatzīmē, ka Labklājības ministrijas (turpmāk - LM) realizētā projekta “Deinstitucionalizācijas procesu atbalsta informācijas sistēma (2.kārta)” Nr. 2.2.1.1./19/I/008 ietvaros ir paredzēts izveidot biedrībai un savienībai darba vidi LM pārziņā esošajā valsts informācijas sistēmā "Valsts sociālās politikas monitoringa informācijas sistēma" (sistēma SPOLIS). Minētais projekts tiek īstenots Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” ietvaros. Projekta ietvaros ir paredzēts realizēt arī e-pakalpojumu, ar kuru klientiem būs iespēja pieteikties pakalpojumam. Datus par biedrības un savienības sniegtajiem pakalpojumiem LabIS ir plānots nodot no sistēmas SPOLIS izmantojot jau esošo datu apmaiņas risinājumu (no informācijas sistēmas uz sistēmru) un papildus finansējums datu apmaiņas nodrošināšanai nav nepieciešams.Vienlaikus projektā paredzēta arī kārtība, kādā biedrība un savienība pārliecinās par atbilstību pakalpojumu saņemšanai, ja personai nav noteikti invaliditāte vai informācija nav atrodama VDEĀVK informācijas sistēmā (VDEĀVK informācijas sistēmā ir iegūstama informācija par visām personām, kam invaliditāte tiek pārskatīta vai noteikta, tomēr ir atsevišķas personas, kurām invaliditātei noteikta bez termiņa un par šādām personām Invaliditātes informācijas sistēmā dati var būt nepilnīgi vai vispār var nebūt ievadīti. VDEĀVK informācijas sistēma tiek pakāpeniski papildināta ar šiem datiem, ievadot un analizējot vēsturiskos datus par iepriekšējiem gadiem), nosakot funkcionālo traucējumu robežu no kuras var pretendēt uz pakalpojumu saņemšanu (4., 5., 10., 17., 23. un 46.punkts) vai pieprasa iesniegt nepieciešamās ziņas pašai personai (ārstniecības personas atzinums par pakalpojuma nepieciešamību). Pakalpojuma saņēmējiem pakalpojuma saņemšanas process tiks atvieglots, jo LNS un LNB varēs iegūt:1) VDEĀVK informācijas sistēmā par personas funkcionēšanas traucējumu veidu (personai ir redzes vai dzirdes funkcionēšanas traucējumi);2) likumiskais pārstāvis iesniegumā norāda pārstāvniecības veidu, neiesniedzot to pamatojošos dokumentus, nepieciešamie dati tiks iegūsi no PMLP datu bāzes.3) atkārtoti piesakoties TPL pakalpojumam (27., 28. punkts) atzinumu TPL nepieciešamībai var neiesniegt (samazināts ārstniecības personu veicamais darbs), piesakoties TPL saņemšanai, persona iesniedz iesniegumu.Papildus projektā nostiprināts izņēmums no SPSPL 17.1panta pirmajā daļā paredzētā regulējuma un noteiktā no SPSPL atšķirīga biedrības un savienības lēmumu apstrīdēšanas kārtība, lai dotu iespēju pašai iestādei pārliecināties par pieņemto lēmumu atbilstību normatīvajiem aktiem, izvērtēt pieņemto lēmumu un nepieciešamības gadījumā to grozīt vai atcelt (6. un 7.punkts).***Rehabilitācijas pakalpojumu nodrošināšanas jomā*** projektā iekļauta kārtība, kādā biedrība un savienība pārliecinās par to, vai personai ir noteikta redzes vai dzirdes invaliditāte, kas ir pakalpojuma saņemšanas nosacījums. Projektā noteikts, ka informāciju par personas invaliditāti savienība un biedrība saņem no VDEĀVK informācijas sistēmas. Tikai gadījumos, ja VDEĀVK informācijas sistēmā nebūs iekļauti dati par personu un tās redzes vai dzirdes traucējumu pakāpi vai to, ka redzes vai dzirdes traucējumi ir invaliditātes cēlonis, savienība un biedrība pieprasa redzes vai dzirdes traucējumu pamatojošos dokumentus personai (10.punkts):- persona uzrāda VDEĀVK izsniegto lēmumu par invaliditātes noteikšanu, ja tajā ir norādīts, ka personai ir redzes vai dzirdes invaliditāte;- persona ar redzes invaliditāti iesniedz oftalmologa atzinumu, kas apliecina, ka personas redzes asums labāk redzošajai acij ar maksimālu korekciju ir zemāks par 0,1 un redzes lauks sašaurinās mazāk par 20 grādiem no fiksācijas punkta, ja VDEĀVK lēmumā nav norādīts, ka personai ir redzes invaliditāte;- persona ar invaliditāti dzirdes traucējumu dēļ iesniedz otolaringologa vai ģimenes (vispārējās prakses) ārsta atzinumu, ka personas dzirdes traucējumi atbilst vismaz 3. pakāpei – dzirdes zudums runas zonas frekvenču zemākajā punktā vismaz 55 dB labāk dzirdošajā ausī, ja VDEĀVK lēmumā nav norādīts, ka personai ir dzirdes funkcionēšanas traucējumi. Pakalpojuma sniegšanu uz laiku pārtrauc, ja persona pakalpojuma saņemšanai noteiktajā laikā ārstējas stacionārā, dienas stacionārā vai ambulatori un to apliecina ārstniecības personas izsniegts izraksts no stacionārā vai ambulatorā pacienta medicīniskās kartes. Pakalpojumu sniegšana paredzēta noteiktā laika periodā, par ko tiek pieņemts attiecīgs lēmums. Līdz ar to, personai iesniedzot pamatojošos dokumentus biedrībā, pagarinās administratīvajā aktā pakalpojuma sniegšanai noteiktais termiņš. ***TPL nodrošināšanas* jomā.** SPSPL nosaka personu loku, kurām ir tiesības saņemt TPL, un tās tiek nodrošinātas ar TPL pakalpojuma ietvaros. Projektā precizēta TPL saņemšanai iesniedzamo dokumentu aprite un TPL saņemšanas process (TPL aprite). Projektā paredzēts, ka tiesīgā persona var pieprasīt (TPL iekļauts valsts finansēto TPL sarakstā) un saņemt TPL, ja tas ir piemērots personai (par to liecina apstiprināta invaliditāte, kam pamatā ir redzes vai dzirdes funkcionēšanas traucējumi, vai ārstniecības personas apliecinājums, ka personai ir redzes vai dzirdes funkcionēšanas traucējumi). Pakalpojuma saņemšanas procesa vienkāršošanai informāciju par personas invaliditāti savienība un biedrība saņems no VDEĀVK informācijas sistēmas. Atsevišķos gadījumos būtiski ir arī saņemt papildus informāciju no ārstniecības personām, ja informācija nav iekļauta VDEĀVK informācijas sistēmā, ņemot vērā to, ka personai invaliditāte var nebūt noteikta, bet tai ir tiesības saņemt TPL funkcionēšanas ierobežojumu dēļ. Tikai gadījumos, ja VDEĀVK informācijas sistēmā nebūs iekļauti dati par personu un tā redzes vai dzirdes traucējumu pakāpi, persona iesniedz savienībai vai biedrībai iesniedz redzes vai dzirdes traucējumus pamatojošos dokumentus (ārstniecības personas atzinumu par TPL nepieciešamību). Lai perona saņemtu tieši tās funkcionēšanas ierobežojumam atbilstošāko TPL, precizēti atsevišķu TPL saņemšanai iesniedzamie dokumenti (19.-21.punkts). Iesniedzamajās izziņās paredzēts norādīt, vai persona strādā vai mācās (18.4.apakšpunkts). Atsevišķos gadījumos lai saņemtu to pašu TPL atkārtoti, persona savienībā var neiesniegt funkcionālos traucējumus apliecinošu atzinumu TPL saņemšanai (28.punkts). TPL pakalpojumu nodrošina atbilstoši SPSPL 13.panta 1.daļā noteiktajam, ka valsts nodrošina TPL atbilstoši gadskārtējā valsts budžeta likumā piešķirtajiem līdzekļiem. Ierobežota budžeta līdzekļu apstākļos nav iespējams nekavējoties nodrošināt ar TPL visas personas, kam ir tiesības uz pakalpojumu. Līdz ar to no pakalpojuma organizēšanas viedokļa tiek identificēts personu loks, kas tiek īpaši atbalstītas. Projektā ietverts regulējums gadījumiem, kad personai ir tiesības saņemt TPL steidzamības kārtā (18. punkts). Steidzami nepieciešams piešķirt TPL personām ar pirmreizējiem funkcionēšanas traucējumiem, kas radušies slimības vai traumas rezultātā, jo šādām personām nepieciešams tūlītējs atbalsts, lai samazinātu traumas vai slimības sekas un personas veiksmīgāk piemērotos dzīves apstākļu maiņai vai iespēju robežās novērstu personas funkcijas samazināšanos. Piesakoties TPL pakalpojuma saņemšanai pirmreizēju funkcionēšanas traucējumu gadījumā, persona iesniedz izrakstu no stacionārā vai ambulatorā pacienta medicīniskās kartes par slimības vai traumas rezultātā konstatētajiem pirmreizējiem funkcionēšanas traucējumiem. Šāda kārtība nepieciešama, lai pēc iespējas operatīvāk atbalstītu personas, kurām traucējumi radušies un TPL nepieciešams, lai tā pēc iespējas ātrāk varētu uzsākt patstāvīgu dzīvi, ar TPL kompensēt traucējums un atgrieztos sabiedrībā (darbā, izglītības iestādē u.c.). Īpaši atbalstāmo personu grupa ir bērni, kam TPL varbūt jau ir piešķirts, bet nepieciešama steidzama TPL nomaiņa un nav iespējams lietot TPL, kas lietots iepriekš. Projektā paredzēts, ka turpmāk personām, kuras aprūpē bērnu līdz pusotra gada vecumam, būs tiesības saņemt tām nepieciešamo TPL steidzamības kārtībā, ņemot vērā to, ka šajos gadījumos nepieciešama pastiprināta uzmanība. Svarīgi ir arī atbalstīt adoptētāju, kura aprūpē un uzraudzībā pirms adopcijas apstiprināšanas tiesā ar bāriņtiesas lēmumu ir nodots adoptējamais bērns, audžuģimenes locekli, kurš noslēdzis līgumu ar pašvaldību, aizbildni vai citu personu, kura saskaņā ar bāriņtiesas lēmumu bērnu faktiski kopj un audzina, ja minētās personas aprūpē bērnu līdz pusotra gada vecumam, jo šīm personām steidzami bērna aprūpei var būt nepieciešams TPL. Projektā iekļauts atbalsts TPL izmantošanai izglītības procesā vai darba pienākumu veikšanai, jo izglītības vai darba procesam paredzētie TPL ir finanšu ietilpīgi un TPL iegāde par personīgajiem līdzekļiem var būt apgrūtināta. Minētais atbalsts pamatots ar TPL lietošanas mērķi. Projektā ir noteikti detalizētāki nosacījumi TPL pakalpojuma piešķiršanai (redzes asums, redzes lauka šaurums, dzirdes traucējuma pakāpe). Minētās normas iekļaujamas projektā, jo TPL piešķirami tikai gadījumos, kas atbilst noteiktiem traucējumu parametriem. Attiecīgie TPL nenovērsīs visu peronu redzes vai dzirdes specifiskos traucējumus, bet uzlabos funkcionēšanas spējas tām personām, kuru traucējumu veidam TPL paredzēts. Pasaules Veselības organizācijas metodikā norādītajam, iekļauti nosacījumi, ka 3.vājdzirdības pakāpe norāda uz vismaz 61 dB dzirdes zudumu labāk dzirdošajā ausī[[1]](#footnote-1), savukārt interneta resursos pieejamā informācija par dzirdes traucējumiem atsaucas uz vismaz 55 dB dzirdes zudumu labāk dzirdošajā ausī[[2]](#footnote-2). Ņemot vērā to, ka ir vairākas pasaulē atzītas dzirdes zuduma gradācijas, pēc kurām nosaka vājdzirdības pakāpes, projekts paredz precīzi norādīt, kādam dzirdes zudumam atbilst 3.vājdzirdības pakāpe, t.i., vismaz 55 dB dzirdes zuduma labāk dzirdošajā ausī, tādējādi veicinot vienveidīgu tiesību normas piemērošanu. Tā kā audiogrammās dzirdes zudums tiek noteikts ar 5 dB soli, nepieciešams precizēt skaitļus uz 55 dB un 15 dB. Subjektīvas interpretācijas novēršanai noteikts, ka dzirdes zudums tiek noteikts runas zonas frekvenču (500; 1000; 2000 Hz) zemākajā punktā.Papildus projektā iekļauts regulējums, kad persona var atkārtoti pieteikties uz TPL (27. punkts), kā arī reglamentēts process, kādā personas var saņemt paaugstinātas funkcionalitātes TPL (39.-40. punkts). Projekts paredz paplašināt MK noteikumu Nr.1472 pielikumā norādīto tiflotehnikas un surdotehnikas sarakstu, kurš kopš 2014.gada nav pārskatīts. Ņemot vērā straujo tehnoloģiju attīstību, arī tiflotehnikas un surdotehnikas izstrādājumi un to izmantošanas iespējas ir kļuvušas daudzveidīgākas. Lai iespējami veicinātu personu ar redzes un dzirdes traucējumiem vai anatomiskiem defektiem iekļaušanos sabiedrībā, tostarp uzlabojot iespējas strādāt algotu darbu un iegūt izglītību, projekts paredz aktualizēt valsts nodrošinātās tiflotehnikas un surdotehnikas sarakstu, iekļaujot tajā arī modernākus un mūsdienām piemērotākus TPL. Projektā TPL modernizācija paredzēta divos virzienos:1) esošo valsts nodrošināto TPL klāsta papildināšana ar jauniem moderniem TPL veidiem;2) esošo valsts nodrošināto TPL aizstāšana ar jaunākām modernākām TPL modifikācijām. Līdz ar to projekta pielikumā:- precizēti TPL ISO kodi un nosaukumi, vadoties pēc jaunā Eiropas palīgtehnoloģiju informācijas tīkla klasifikatora <http://www.eastin.eu/lv-lv/searches/products/index> (CPV un ISO kodi iekļauti projektā noteiktu TPL identificēšanai un publisko iepirkumu veikšanai);- iekļauti jauni, modernāki TPL;- precizēti TPL saņemšanas nosacījumi. Sīkāk izmaiņas projekta pielikumā ietvertas anotācijas 1.pielikumā. TPL saņemšanas process. Pēc lēmuma par TPL piešķiršanu, pienākot personas rindas kārtai, biedrība un savienība pārliecinās par personas atbilstību SPSPL minētajiem pakalpojuma saņemšanas nosacījumiem (piemēram, pārbauda vai persona dzīvo Latvijā saskaņā ar SPSPL 3.pantu). Personai tiek nosūtīts uzaicinājums saņemt konkrēto TPL, kurā tiek norādīts TPL pakalpojuma sniedzējs, tā kontaktinformācija, vienreizējās iemaksas apmērs, atsauce cik ilgā laikā ir jāierodas saņemt TPL). Ja persona neierodas uzaicinājumā noteiktajā laikā, uzaicinājums tiek sūtīts atkārtoti. Atsevišķos gadījumos (piemēram saņemot dzirdes aparātu) tiek veikta papildus audiometrija, lai noteiktu personai atbilstošāko TPL, precizētu personai nepieciešamā TPL veidu un modeli (skaņas, vibrācijas uztveres veids, salāgojums ar dzirdes aparātu, u.c.). Personai ierodoties TPL pakalpojuma saņemšanai, tiek noslēgts līgums par TPL nodošanu (pielāgošanu un izsniegšanu, garantijas nosacījumiem u.c.) un persona tiek apmācīta TPL lietošanā. Saskaņā ar SPSPL noteikto, personai biedrība vai savienība var atteikt TPL piešķiršanu par valsts budžeta līdzekļiem. Piemēram personas statuss neatbilst SPSPL 3.panta nosacījumiem, personas funkcionēšanas traucējumi neatbilst atbalstāmajai personu grupai (projekta 26.punkts). TPL piešķiršanu var atteikt arī gadījumos, kas izriet no TPL lietošanas specifikas (projekta pielikumā noteikts laiks, pēc kura notecēšanas var atkātoti pieteikties uz TPL, noteikts ierobežojums personai saņemt TPL, kas funkcionēšanas traucējumus kompensē līdzīgā veidā). Personai var atteikt TPL saņemšanu par valsts budžeta līdzekļiem, ja tā atrodas ilgstošas sociālās aprūpes un sociālās rehabilitācijas institūcijā vai personas dzīvesvieta reģistrēta stacionārā ārstniecības iestādē un viņai nepieciešami šo noteikumu pielikumā 1.punktā (asinsspiediena mērītājs ar runas funkciju), 2.punktā (glikometrs ar runas funkciju), 3.punktā (ķermeņa termometrs ar runas funkciju), 4.punktā (ķermeņa svari ar runas funkciju), 8.punktā (pārtikas svari ar runas funkciju), jo ar šiem TPL personu jānodrošina minētajām iestādēm.***Surdotulka pakalpojuma nodrošināšanas jomā*** saglabāta MK noteikumos Nr.1472 noteiktā pakalpojuma sniegšanas kārtībā vienlaikus veicot atsevišķas izmaiņas pakalpojuma nodrošināšanā.Pakalpojumu saņēmēji nereti sūdzas par surdotulku trūkumu. Savienības uzkrātā pieredze surdotulku pakalpojuma nodrošināšanā rāda, ka ne visos gadījumos surdotulka pakalpojumu nepieciešams nodrošināt tulkiem, kuriem ir tieši surdotulka izglītība. Projekts paredz, ka sniegt surdotulka pakalpojumu būs tiesības arītulkam, kas ieguvis profesionālo augstāko izglītību tulkošanas jomā (piem., angļu valodā) un apguvis zīmju valodu (43.2.apakšpunkts).Projektā noteikts, kādos gadījumos surdotulka pakalpojumu vienlaicīgi var nodrošināt divi tulki (51.punkts).Projektā noteikts, ka tas stāsies spēkā ar 2021.gada 1.maijā un vienlaikus par spēku zaudējušiem tiek atzīti MK noteikumi Nr.1472. Darbības programmas "Cilvēkresursi un nodarbinātība" papildinājuma 1.4.1.2.2. apakšaktivitātes "Sociālās rehabilitācijas pakalpojumu attīstība personām ar redzes un dzirdes traucējumiem" ietvaros īstenotā un Eiropas Sociālā fonda līdzfinansētā projekta "Sociālās rehabilitācijas pakalpojumu attīstība personām ar redzes traucējumiem Latvijā" ietvaros personu ar redzes invaliditāti vajadzībām tika iegādāti un apmācīti suņi-pavadoņi. Projekta noslēguma jautājumos saglabāta MK noteikumu Nr.1472 norma, ka minētā projekta ilgtspējas nodrošināšanai biedrība sociālās rehabilitācijas pakalpojumu kursa ietvaros no valsts budžeta līdzekļiem nodrošina suņa pavadoņa pakalpojuma saņēmēju īpašumā esošo triju suņu pavadoņu uzturēšanas izdevumu segšanu atbilstoši biedrības un suņa pavadoņa pakalpojuma saņēmēju noslēgtajiem līgumiem par suņa pavadoņa pakalpojuma sniegšanu. |
| 3. | Projekta izstrādē iesaistītās institūcijas un publiskās personas kapitālsabiedrības |  Projekts izstrādāts sadarbībā ar biedrību un savienību. |
| 4. | Cita informācija | MK noteikumu Nr.1472 izteikti jaunā redakcijā atbilstoši Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” 140. punktā noteiktajam, ka grozījumu noteikumu projektu nesagatavo, ja tā normu apjoms pārsniegtu pusi no spēkā esošo noteikumu normu apjoma. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums pozitīvi ietekmēs atsevišķas personu grupas - personas ar redzes vai dzirdes traucējumiem un to ģimenes locekļus. 2020.gadā biedrība sniegusi sociālās rehabilitācijas pakalpojumus 494 personām, savienība 997 personām, kā arī savienība nodrošinājusi surdotulka pakalpojumu izglītības procesā 29 personām, saskarsmei – 1235 personām. Savukārt TPL pakalpojumu savienība sniegusi 4120 personām, izsniedzot 6183 TPL, biedrība 2903 personām, izsniedzot 2909 TPL. Tiesiskais regulējums ietekmē arī biedrību, savienību (t.sk. biedrības un savienības darbiniekus), VDEĀVK, LM, ārstniecības personas (otolaringologs, oftalmologs, endokrinologs), ģimenes (vispārējās prakses) ārstus, surdotulkus, personu likumiskos pārstāvjus, pilnvarotās personas saņemot TPL, pašvaldību sociālos dienestus, klientu tiesības un profesionālās organizācijas pārstāvošās nevalstiskās organizācijas, informācijas sniegšanai - ārstniecības iestādes, izglītības iestādes, darba devējus, TPL izgatavotājus, ilgstošas sociālās aprūpes un sociālās rehabilitācijas institūcijas, suņu pavadoņu turētājus.  |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums neietekmē tautsaimniecību un nerada biedrībai, savienībai, VDEĀVK vai citām iestādēm papildus administratīvo slogu – administratīvais slogs nemainās. Pakalpojumu saņemšanas process tiek atvieglots personām, jo nav jāiesniedz atzinums TPL pakalpojuma saņemšanai, ja dati par personu ievadīti VDEĀVK informācijas sistēmā.  |
| 3. | Administratīvo izmaksu monetārs novērtējums | Novērtējums veikts indikatīvi, ņemot vērā, ka TPL pieprasītāju skaits ir mainīgs un nevar precīzi paredzēt, cik personu gada laikā pieteiksies pakalpojuma saņemšanai. 2020. gadā mēneša vidējā bruto darba samaksa valstī par pilnas slodzes darbu bija 1 143 eiro, liecina Centrālās statistikas pārvaldes dati.  Vienas darba stundas izmaksas 1143 euro: 166.25h (vidējais nostrādāto stundu skaits normālā darba laika gadījumā 2020. gadā)  = 6.88 euro/h + darba devēja valsts sociālās apdrošināšanas iemaksas 2021. gadā 23.59% = 8.50 euro/h.  Atzinuma sniegšanai nepieciešamais laiks ir 30 min, līdz ar to izmaksas vienai personai sasniedz vidēji 4.25 euro (30 min, 8.50 euro : 2). |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |
|  |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts apspriests ar biedrību un savienību. |
| 2. | Sabiedrības līdzdalība projekta izstrādē | Biedrība un savienība, sniedzot projektā minētos pakalpojumus, veic pakalpojumu saņēmēju anketēšanu, kur klienti var norādīt ieteikumus pakalpojuma pilnveidošanā, t.sk. normatīvo aktu izmaiņām. Klientu ieteikumi tiek analizēti un ņemti vērā. Apkopotā veidā par anketēšanas rezultātiem ikgadēji tiek informēta ministrija un atbilstoši priekšlikumu saturam precizēti līguma nosacījumi ar biedrību un savienību vai priekšlikumi iekļauti projektā. Projekts 2020.gada 21.septembrī nodots sabiedriskai apspriedei līdz 2020.gada 6.oktobrim atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" prasībām (<http://www.lm.gov.lv/lv/aktuali/lm-dokumentu-projekti>). Priekšlikumi vai iebildumi netika saņemti. |
| 3. | Sabiedrības līdzdalības rezultāti | Mērķa grupas pārstāvji konceptuāli atbalsta uzlabojumus. |
| 4. | Cita informācija | Nav |
|

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021.gads** | Turpmākie trīs gadi (*euro*) |
| Saskaņā ar valsts budžetu kārtējam gadam |  Izmaiņas kārtējā gadā, salīdzinot ar valsts budžetu kārtējam gadam | **2022.g.** | **2023.g.** | **2024.g.** |
| Saskaņā ar vidēja termiņa budžeta ietvaru | Izmaiņas, salīdzinot ar vidēja termiņa budžeta ietvaru 2022.gadm | Saskaņā ar vidēja termiņa budžeta ietvaru | Izmaiņas, salīdzinot ar vidēja termiņa budžeta ietvaru 2023.gadam | Izmaiņa, salīdzinot ar vidēja termiņa budžeta ietvaru 2023. gadam |
| **1** | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **3 329 878** | **0** | **3 329 878** | **0** | **3 329 878** | **0** | **0** |
| * 1. 1.1.valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
 | 3 329 878 | 0 | 3 329 878 | 0 | 3 329 878 | 0 | 0 |
| 1.2. valsts speciālais budžets |  |  |  |  |  | 0 | 0 |
| 1.3. pašvaldību budžets |  |  |  |  |  | 0 | 0 |
| **2. Budžeta izdevumi:** | **3 329 878** | **0** | **3 329 878** | **1 986 467** | **3 329 878** | **1 711 616** | **1 622 260** |
| 2.1. valsts pamatbudžets  | 3 329 878 | 0 | 3 329 878 | 1 986 467 | 3 329 878 | 1 711 616 | 1 622 260 |
| 2.2. valsts speciālais budžets |  |  |  | 0 | 0 | 0 | 0 |
| 2.3. pašvaldību budžets |  |  |  | 0 | 0 | 0 | 0 |
| **3. Finansiālā ietekme:** |  |  |  | **-1 986 467** | **0** | **-1 711 616** | **-1 622 260** |
| 3.1. valsts pamatbudžets |  |  |  | -1 986 467 | 0 | -1 711 616 | -1 622 260 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | x | **0** | **0** | **0** | **0** | **0** | **0** |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme: | x | **0** | **0** | **-1 986 467** | **0** | **-1 711 616** | **-1 622 260** |
| 5.1. valsts pamatbudžets | 0 | 0 | -1 986 467 | 0 | -1 711 616 | -1 622 260 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |

|  |
| --- |
| *euro* |
| **Apakšprogramma 05.01.00 "Sociālās rehabilitācijas valsts programma" KOPĀ,** t.sk.: | **2021** | **2022** | **2023** |
| **47 013 352** | **58 828 056** | **60 836 799** |
| Surdotehnikas nodrošināšanas pakalpojums | 1 260 593 | 1 260 593 | 1 260 593 |
| Tifotehnikas nodrošināšanas pakalpojums | 776 302 | 776 302 | 776 302 |
| Latvijas Neredzīgo biedrības sociālās rehabilitācijas pakalpojumu sniegšana redzes invalīdiem  | 386 843 | 386 843 | 386 843 |
| Latvijas Nedzirdīgo savienības sociālās rehabilitācijas pakalpojumu sniegšana dzirdes invalīdiem | 410 199 | 410 199 | 410 199 |
| Latvijas Nedzirdīgo savienība/ surdotulka pakalpojumi personām ar dzirdes invaliditāti | 495 941 | 495 941 | 495 941 |
| *LNS/LNB KOPĀ* | *3 329 878* | *3 329 878* | *3 329 878* |

Projekta “Sociālās rehabilitācijas pakalpojumu attīstība personām ar redzes traucējumiem Latvijā” ietvaros uzsākta suņa pavadoņa pakalpojuma sniegšana, minētā projekta ilgtspējas nodrošināšanai projekts paredz, ka biedrība, sociālās rehabilitācijas pakalpojumu kursa ietvaros, no valsts budžeta līdzekļiem sociālās rehabilitācijas pakalpojumiem personām, kurām ir noteikta invaliditāte redzes traucējumu dēļ, nodrošina suņa pavadoņa pakalpojuma saņēmēju īpašumā esošo triju suņu pavadoņu uzturēšanas izdevumu segšanu. Atbilstoši Projektam, lai uzlabotu sociālo pakalpojumu pieejamību personām ar redzes un dzirdes traucējumiem ir veikta TPL klāsta modernizācija atbilstoši tendencēm pasaules mērogā. Paredzēts, ka Projekts stāsies spēkā ar 2021.gada 1.maiju. Projekts paredz paplašināt MK noteikumu Nr.1472 pielikumā norādīto tiflotehnikas un surdotehnikas sarakstu, kurš kopš 2014.gada nav pārskatīts. Ņemot vērā straujo tehnoloģiju attīstību, arī tiflotehnikas un surdotehnikas izstrādājumi un to izmantošanas iespējas ir kļuvušas daudzveidīgākas. Lai iespējami veicinātu personu ar redzes un dzirdes traucējumiem vai anatomiskiem defektiem iekļaušanos sabiedrībā, tostarp uzlabojot iespējas strādāt algotu darbu un iegūt izglītību, projekts paredz aktualizēt valsts nodrošinātās tiflotehnikas un surdotehnikas sarakstu, iekļaujot tajā arī modernākus un mūsdienām piemērotākus TPL. Projektā TPL modernizācija paredzēta divos virzienos:a. esošo valsts nodrošināto TPL klāsta papildināšana ar jauniem moderniem TPL veidiem,b. esošo valsts nodrošināto TPL veidu ietvaros, to aizstāšana ar jaunākām modernākām TPL modifikācijām.Atbilstoši plānotajam:1. Izmaiņas finansējumā/ietekme uz valsts budžetu

|  |  |  |  |
| --- | --- | --- | --- |
| *TPL veids* | **2022.gads** | **2023.gads** | **2024.gads** *(turpmāk ik gadu)* |
| Plāns | Izmaiņas | KOPĀ | Plāns | Izmaiņas | KOPĀ | Plāns | Izmaiņas | KOPĀ |
| Surdotehnika | 1 260 593 | 1 213 771 | 2 474 364 | 1 260 593 | 1 160 389 | 2 420 982 | 1 260 593 | 1 071 267 | 2 331 860 |
| Tiflotehnika | 776 302 | 772 696 | 1 548 998 | 776 302 | 551 227 | 1 327 529 | 776 302 | 550 993 | 1 327 295 |
| **Kopā\*** | **2 036 895** | **1 986 467** | **4 023 362** | **2 036 895** | **1 711 616** | **3 748 511** | **2 036 895** | **1 622 260** | **3 659 155** |
| *\*t.sk.:* |  |  |  |  |  |  |  |  |  |
| *LNB tiflotehnikas izdevumi* | *677 869* | *722 606* | *1 400 475* | *677 869* | *501 137* | *1 179 006* | *677 869* | *500 903* | *1 178 772* |
| *LNB pakalpojuma nodrošināšanas izdevumi* | *33 245* | *25 045* | *58 290* | *33 245* | *25 045* | *58 290* | *33 245* | *25 045* | *58 290* |
| *LNB administrēšanas izdevumi* | *65 188* | *25 045* | *90 233* | *65 188* | *25 045* | *90 233* | *65 188* | *25 045* | *90 233* |
| *LNS surdotehnikas izdevumi* | *1 166 981* | *1 116 383* | *2 283 364* | *1 166 981* | *1 063 001* | *2 229 982* | *1 166 981* | *973 879* | *2 140 860* |
| *LNS administrēšanas izdevumi* | *93 612* | *97 388* | *191 000* | *93 612* | *97 388* | *191 000* | *93 612* | *97 388* | *191 000* |

1. Personu skaits, kuras saņem TPL

|  |  |
| --- | --- |
| *TPL veids* | **Plānotais personu skaits, kuras saņem TPL** |
| **2021.gadā** (Projekts *2021. gadā esošā finansējuma ietvaros)* | **2022.gadā** (Projekts *ar papildu finansējums).* | **2023.gadā** (Projekts *ar papildu finansējums).* | **2024.gadā** (Projekts *ar papildu finansējums).* |
| Surdotehnika | 3 163 | 6 108 | 5 738 | 5 379 |
| Tiflotehnika | 2 905 | 4 573 | 3 977 | 3 901 |
| **Kopā** | **6 068** | **10 681** | **9 715** | **9 280** |

1. Izsniegto TPL skaits 2.punktā minētajām personām

|  |  |
| --- | --- |
| *TPL veids* | **Izsniegtais TPL skaits** |
| **2021.gadā** (Projekts *2021. gadā esošā finansējuma ietvaros)* | **2022.gadā** (Projekts *ar papildu finansējums).* | **2023.gadā** (Projekts *ar papildu finansējums).* | **2024.gadā** (Projekts *ar papildu finansējums).* |
| Surdotehnika | 4 484 | 9 170 | 8 647 | 8 135 |
| Tiflotehnika | 2 905 | 4 573 | 3 977 | 3 901 |
| **Kopā** | **7 389** | **13 743** | **12 624** | **12 036** |

1. Plānotais personu skaits rindā

|  |  |
| --- | --- |
| *TPL veids* | **Plānotais personu skaits rindā** |
| **01.01.2021. Fakts** | **01.01.2022.** (Projekts *2021. gadā esošā finansējuma ietvaros)* | **01.01.2023.** (Projekts *ar papildu finansējums).* | **01.01.2024.** (Projekts *ar papildu finansējums).* | **01.01.2025.** (Projekts *ar papildu finansējums).* |
| Surdotehnika | 3 803 | 5 248 | 3 856 | 2 942 | 2 495 |
| Tiflotehnika | 318 | 1 169 | 412 | 311 | 346 |
| **Kopā** | **4 121** | **6 417** | **4 268** | **3 253** | **2 841** |

|  |
| --- |
| Ja Projekts netiek pieņemts, tad prognozējams, ka rindā pēc TPL uz 2022.gadu būs 5 634 personas, uz 2023.gadu - 7 301 personas, uz 2024.gadu - 9 349 persona, bet uz 2025. gadu -11 689 personas. |
| Ja Projekts tiek pieņemts, bet netiek piešķirts papildu finansējums, tad prognozējams, ka rindā pēc TPL uz 2022.gadu būs 6 417 personas, uz 2023.gadu - 8 913 personas, uz 2024.gadu - 11 758 personas, bet uz 2025. gadu - 14 992 personas.Ja Projekts tiek pieņemts un tiek piešķirts papildu finansējums, tad prognozējams, ka rindā pēc TPL uz 2022.gadu būs 6 417 personas, uz 2023.gadu - 4 268 personas (rinda samazināsies par 4 645 personām), uz 2024.gadu – 3 253 personas (rinda samazināsies par 8 505 personām), bet uz 2025. gadu – 2 841 personas (rinda samazināsies par 12 151 personu). |

*Detalizētu aprēķinu skat. anotācijas 2. pielikumā “Ministru kabineta noteikumu projekta „Kārtība, kādā Latvijas Neredzīgo biedrība un Latvijas Nedzirdīgo savienība sniedz sociālās rehabilitācijas pakalpojumus un nodrošina tehniskos palīglīdzekļus – tiflotehniku un surdotehniku” ietekme uz valsts budžetu un pakalpojuma izpildes rādītājiem/ KOPSAVILKUMS”.* |
| 6.1. Detalizēts ieņēmumu aprēķins |
| 6.2. Detalizēts izdevumu aprēķins |
| 7.Amata vietu skaita izmaiņas | Amata vietu skaits nemainās. |
| 8. Cita informācija | Jautājumu par papildus nepieciešamā finansējuma piešķiršanu Labklājības ministrijai (LM) 2022.gadam 1 986 467 euro, 2023.gadam 1 711 616 euro. 2024.gadam (turpmāk katru gadu) 1 622 260 euro apmērā izskatīt Ministru kabinetā likumprojekta "Par valsts budžetu 2022. gadam" un likumprojekta "Par vidēja termiņa budžeta ietvaru 2022., 2023. un 2024. gadam" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu nesakar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

 |

 |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Biedrība, savienība), VDEĀVK, LM, izglītības iestādes, ilgstošas sociālās aprūpes un sociālās rehabilitācijas institūcijas,. Ņemot vērā to, ka projektā nav noteikti jauni pienākumi attiecībā pret iepriekšējo regulējumu, nav iesaistītas jaunas institūcijas, tādēļ regulējuma normas sabiedrības mērķa grupas neietekmēs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde attiecībā uz biedrības un savienības funkcijām un uzdevumiem nemainās, ārstniecības iestādes. Projekts neparedz nepieciešamību veidot jaunas institūcijas vai reorganizēt vai likvidēt esošās institūcijas un papildus cilvēkresursu piesaiste nav nepieciešamas. Projekts tiks īstenots esošo cilvēkresursu institūciju un to funkciju ietvaros. |
| 3. | Cita informācija | Nav |

Labklājības ministre R.Petraviča

Pikše, 67021634,

Ineta.Pikse@lm.gov.lv

Strēle, 64331831

Sandra.Strele@lm.gov.lv

1. World Health Organisation. Grades of hearing impairment. Pieejams šeit: <http://www.who.int/pbd/deafness/hearing_impairment_grades/en/> [↑](#footnote-ref-1)
2. Valsts izglītības satura centrs. Dzirdes zudumu klasificē. Pieejams šeit: <http://visc.gov.lv/specizglitiba/dokumenti/vpmk_skolotajiem_dzirde.pdf> [↑](#footnote-ref-2)